Psitacosaure

context: Un espècimen extremadament ben conservat trobat a la formació de Yixian, a la província de Liaoning (Xina), ha proporcionat una de les millors proves de cura parental en dinosaures. Aquest espècimen consisteix en un adult de psitacosaure (que no s'ha assignat a cap espècie en particular), que es troba estretament associat a 34 esquelets articulats de juvenils, tots preservats tridimensionalment. Els psitacosaures juvenils, tots aproximadament de la mateixa edat, s'entrellacen en un grup per sota de l'adult, tot i que els 34 cranis es troben per sobre de la massa dels cossos, com haurien estat en vida. Això suggereix que els animals estaven vius en el moment de l'enterrament, que devia haver sigut molt ràpid, potser a causa de l'ensorrament d'un cau o la inundació d'un niu.[35]
qas: answers: text: Liaoning
question: En quina província de Xina es troba la formació de Yixian?

answers: text: un adult de psitacosaure
question: A qui correspon l'espècimen trobat a la formació de Yixian?

answers: text: extremadament ben conservat
question: En quin estat està el psitacosaure trobat a la formació de Yixian?

answers: text: una de les millors proves de cura parental en dinosaures
question: Què ha proporcionat l'espècimen trobat a la formació de Yixian?

answers: text: tridimensionalment
question: Com estan preservats els 34 esquelets articulats de juvenils?

context: Els ossos juvenils són molt petits però estan ben ossificats. Això es pot interpretar com una prova de cura parental estesa, ja que els juvenils haurien d'haver estat prou temps al niu per l'ossificació dels seus ossos. El gran nombre de cries al niu suggereix que no totes haurien pertangut a l'adult preservat, indicant que els psitacosaures podrien haver dut a terme algun tipus de nidificació comunitària, potser similar a la dels estruços.[35] De totes maneres, fins i tot les dents dels psitacosaures juvenils estaven desgastades, indicant que mastegaven el seu propi menjar i que podrien haver sigut precoços, tot i que això no exclou la cura parental continuada.
qas: answers: text: molt petits
question: Quina mida tenen els ossos juvenils?

answers: text: prou
question: Quant de temps haurien d'haver estat els juvenils al niu per l'ossificació dels seus ossos?

answers: text: que no totes haurien pertangut a l'adult preservat
question: Què suggereix el gran nombre de cries al niu?

answers: text: comunitària
question: Quin tipus de nidificació podrien haver dut a terme els psitacosaures?

answers: text: desgastades
question: Com estaven les dents dels psitacosaures juvenils?

context: El psitacosaure no és tan familiar per al públic general com el seu parent llunyà, el triceratop, però és un dels gèneres de dinosaure més ben coneguts. Se n'han trobat més de 400 individus fòssils, incloent-hi molts esquelets complets. La majoria d'estadis d'edat estan representats, des de nounats fins a adults, cosa que ha permès nombrosos estudis detallats de les taxes de creixement i de la biologia reproductiva del psitacosaure. L'abundància d'aquest dinosaure al registre fòssil ha conduït al seu ús com a fòssil guia pels sediments del Cretaci inferior de l'Àsia Central.
qas: answers: text: triceratop
question: Qui és parent llunyà del psitacosaure?

answers: text: més de 400
question: Quants psitacosaures fòssils s'han trobat?

answers: text: des de nounats fins a adults
question: Quin estadis d'edat dels psitacosaures estan representats?

answers: text: com a fòssil guia pels sediments del Cretaci inferior de l'Àsia Central
question: A quin ús ha conduït l'abundància de registres fòssils de psitacosaure?

answers: text: La majoria d'estadis d'edat estan representats
question: Què ha permès nombrosos estudis de les taxes de creixement del psitacosaure?

context: Psittacosaurus és el gènere tipus de la família dels psitacosàurids, que fou anomenada per Osborn l'any 1923.[11] Només un altre gènere, Hongshanosaurus, és classificat actualment dins aquesta família juntament amb el psitacosaure.[26] Els psitacosàurids eren basals a gairebé tots els ceratops coneguts tret de Yinlong i potser els chaoyangsàurids.[10][27] Mentre que els psitacosàurids eren una branca primerenca de l'arbre genealògic dels ceratops, el psitacosaure en si probablement no era l'ancestre directe de cap altre grup de ceratops. Tots els altres ceratops van conservar el cinquè dit de la mà, una plesiomorfia o tret primitiu, mentre que totes les espècies de psitacosaure només tenien quatre dits a les mans. Tanmateix, la fossa anteorbital, una obertura en el crani entre l'òrbita ocular i el nariu, es va perdre durant l'evolució dels psitacosàurids, però encara es trobava a la majoria dels altres ceratops i la majoria dels altres arcosaures. Es considera molt poc probable que el cinquè dit o la fossa anteorbital evolucionessin per segona vegada.[10]
qas: answers: text: Hongshanosaurus
question: Quin gènere és classificat actualment dins la família dels psitacosàurids junt el psitacosaure?

answers: text: quatre
question: Quants dits a la mà tenien els psitacosaures?

answers: text: una obertura en el crani entre l'òrbita ocular i el nariu
question: Què és la fossa anteorbital?

answers: text: Osborn
question: Qui va anomenar la família dels psitacosàurids el 1923?

context: Dels prop de 400 espècimens coneguts de psitacosaure, només se n'ha publicat un amb algun tipus de patologia. L'espècimen en qüestió, que consisteix en un esquelet adult complet i que de manera temptativa s'ha assignat a P. mongoliensis, fou trobat a les capes inferiors de la formació de Yixian, a la Xina. No hi ha cap indici de fractura òssia, però es poden veure senyals molt clars d'una infecció a prop del punt mitjà del peroné dret. L'os exhibeix un gran forat circular, evidència de necrosi a causa de la manca de reg sanguini a la regió. El forat està envoltat per una gran quantitat d'inflamació al terç inferior de l'os. Aquesta gran quantitat d'os acumulada al voltant de la ferida indica que l'animal va sobreviure durant molt de temps tot i la lesió i posterior infecció. Com que els psitacosaures eren animals bípedes, una ferida similar a un os essencial per suportar el pes probablement hauria sigut fatal. Tanmateix, a diferència del fèmur i la tíbia, el peroné no és un os encarregat de suportar el pes, de manera que aquest animal encara hauria sigut capaç de caminar en certa manera. La causa de la lesió continua sent desconeguda.[30]
qas: answers: text: prop de 400
question: Quants espècimens de psitacosaure són coneguts?

answers: text: a les capes inferiors de la formació de Yixian
question: On fou trobat l'espècimen adult que tenia alguna patologia?

answers: text: que l'animal va sobreviure durant molt de temps tot i la lesió i posterior infecció
question: Què indica la gran quantitat d'os acumulada al voltant de la ferida de l'animal?

answers: text: bípedes
question: Com eren els psitacosaures?

answers: text: continua sent desconeguda
question: Quina va ser la causa de la lesió del psitacosaure?